01250433 | Jaarboeke 2018 | Universiteit van Pretoria
Program: MA Navorsingsielkunde (Gedoseer)
01250433 Fakulteit Geesteswetenskappe Minimum duur van studie: 2 jaar Totale krediete: 180
Dr N Coetzee
Hierdie program verskaf geïntegreerde professionele en akademiese opleiding wat die kandidaat toerus om as ’n spesialisnavorser op te tree. Die kandidaat kan ook by die Professionele Raad vir Sielkunde van die Raad vir Gesondheidsberoepe van Suid-Afrika aansoek doen om registrasie as navorsingsielkundige. Sodanige registrasie is onder-hewig aan die bepalings van die Professionele Raad vir Sielkunde ten tye van registrasie.
B. Miniverhandeling (NSK 895)
’n Miniverhandeling oor ’n toepaslike onderwerp wat deur die departementshoof en die Nagraadse en Navorsingsetiekkomitee van die Fakulteit Geesteswetenskappe goedgekeur is, moet geslaag word alvorens die MA-graad in Navorsingsielkunde toegeken word. ’n Slaagpunt van minstens 50% moet behaal word. ’n Konsepartikel vir publikasie in ’n goedgekeurde wetenskaplike joernaal moet saam met die voltooide miniverhandeling ingedien word.
BSocSciHons of BAHons in Sielkunde of ekwivalente kwalifikasie wat geakkrediteer is by die Raad vir Hoër Onderwys.
Toelating tot die MA (Navorsingsielkunde)-program is onderhewig aan ’n assesserings- en keuringsproses van moontlike kandidate wat gebaseer is op vereistes soos deur die program van tyd tot tyd voorgeskryf word.
Navorsingsmetodologie (1) Kwalitatiewe navorsing 801
*NSK-modules is deel van die gedoseerde MA-programme en is verpligtend vir alle studente wat vir hierdie gespesialiseerde programme gekeur en toegelaat is. Hierdie modules is geslote en kan nie deur ander studente geneem word nie.
Temas wat handel oor die filosofie van die wetenskap, navorsingsontwerp en geldigheid van navorsing, toetsontwikkeling, etiek en toepaslike statistiese metodes word in hierdie module bestudeer.
Navorsingsmetodologie (2) Kwantitatiewe navorsing 802
Aantal vraagstukke wat met kwalitatiewe navorsing verband hou, word bestudeer. Aan die einde van hierdie module behoort studente in staat te wees om die kwalitatiewe paradigma krities vanuit teoretiese en praktiese perspektief te kan benader.
Sosiale en omgewingsielkunde 804
Hierdie module behels temas wat krities vanuit die teoretiese perspektiewe van sosiale sielkunde bestudeer word, soos onder andere sisteemteorie en sosiaal-kognitiewe sielkunde.
Capita selecta 805
Die module behels verskeie temas soos onder andere medianavorsing, marknavorsing, gemeenskapsielkunde en kruiskulturele sielkunde.
Kognitiewe sielkunde 806
Die module behels verskeie temas in kognitiewe sielkunde (soos geheue en persepsie), praktiese toepassings van kognitiewe sielkunde en neurosielkunde.
Miniverhandeling: Navorsingsielkunde 895
Navorsingsprojek word voltooi onder leiding van studieleier. Die miniverhandeling moet handel oor onderwerp met sielkundige perspektief. Daar word van die student verwag om die navorsing te konseptualiseer, beplan, uit te voer en te dokumenteer.